b"\n_START_ARTICLE_\nTrajanova tr\xc5\xbenica\n_START_PARAGRAPH_\nTrajanova tr\xc5\xbenica (lat. Mercatus Traiani, italijansko Mercati di Traiano) je velik kompleks ru\xc5\xa1evin v Rimu, v Italiji, na ulici Via dei Fori Imperiali, na nasprotnem koncu Koloseja. Ohranjene zgradbe in strukture, zgrajene kot sestavni del Trajanovega foruma, ki so obkro\xc5\xbeene z izkopanim bokom Kvirinalskega gri\xc4\x8da, predstavljajo model \xc5\xbeivljenja v prestolnici in vpogled v obnovo mesta, ki razkriva nove zaklade in vpogled v starorimsko arhitekturo. _NEWLINE_Mislili so, da so najstarej\xc5\xa1i nakupovalni center na svetu, za arkade na Trajanovi tr\xc5\xbenici pa zdaj mnogi menijo, da so bile upravne pisarne cesarja Trajana. Trgovine in apartmaji so bili zgrajeni v ve\xc4\x8dnadstropni strukturi, ki jih je \xc5\xa1e vedno mo\xc5\xbeno obiskati. Znamenita so ob\xc4\x8dutljiva marmorna tla in ostanki knji\xc5\xbenice .\n_START_SECTION_\nGradnja\n_START_PARAGRAPH_\nTrajanovo tr\xc5\xbenico je leta 100-110 najverjetneje zgradil Apolodor iz Damaska, arhitekt, ki je vedno sledil Trajanu v njegovih dogodiv\xc5\xa1\xc4\x8dinah in mu je Trajan zaupal na\xc4\x8drtovanje svojega Foruma  in ga odprl leta 113. V srednjem veku je bil kompleks preoblikovan z dodajanjem nadstropij, ki so vidna \xc5\xa1e danes in obrambnih elementov, kot je Torre delle Milizie, ('stolp milice'), zgrajen leta 1200. Samostan, ki je bil pozneje zgrajen na tem obmo\xc4\x8dju, je bil poru\xc5\xa1en v za\xc4\x8detku 20. stoletja, ob priliki obnove Trajanove tr\xc5\xbenice.\n_START_SECTION_\nMuseo dei Fori Imperiali\n_START_PARAGRAPH_\nMuzej cesarskih forumov (italijansko Museo dei Fori Imperiali), ki je bil odprt leta 2007, hrani bogastvo artefaktov iz vseh forumov starega Rima. Sodobni vhodi v Trajanovo tr\xc5\xbenico so na ulici Via Quattro Novembre, 94 in Piazza Madonna di Loreto. Obiskovalec vstopi v nakupovalno obmo\xc4\x8dje, razporejeno na dveh razli\xc4\x8dnih straneh, kjer so nekdanjim Rimljanom razdeljevali prosto p\xc5\xa1enico. (V anti\xc4\x8dnem Rimu je rimska vlada v \xc4\x8dast svoje boginje Anone uporabila izraz Cura Annonae ('skrb za oskrbo zrnja'), da bi opisala uvoz in distribucijo \xc5\xbeita prebivalcem mesta Rim.)_NEWLINE_Na koncu te dvorane je velik balkon s \xc4\x8dudovitim razgledom na trge, Trajanov forum in Vittoriano. To je pravzaprav del Via Biberatica (od lat. bibo, bibere, kar pomeni 'piti'; ulica je bila lokacija za ve\xc4\x8d rimskih tavern in trgovin z \xc5\xbeivili na tem obmo\xc4\x8dju). Cesta vodi skozi Trajanovo tr\xc5\xbenico._NEWLINE_Na spodnjem delu sta tudi dve veliki dvorani, ki sta se verjetno uporabljlia za avdicije ali koncerte. Trgovina na tr\xc5\xbenici je znana kot taberna (prvotno enoprostorna, prekrita z banjastim obokom, je imela okno nad njim, da bi pustilo svetlobo v leseno podstre\xc5\xa1je za skladi\xc5\xa1\xc4\x8denje in \xc5\xa1iroka vrata). Velikanska eksedra, ki jo je oblikovala tr\xc5\xbena struktura, je bila prvotno zrcaljena z ustrezno eksedro na ju\xc5\xbenem robu Trajanovega foruma._NEWLINE_Velika dvorana tr\xc5\xbenice je pokrita z betonskim obokom, ki je dvignjen na slopih, oba pokrivata in omogo\xc4\x8data zra\xc4\x8denje in svetlobo v osrednjega prostora. Tr\xc5\xbenica je zgrajena predvsem iz opeke in betona."